section_heading: Radnja
paragraph_text: Kao engleska špijunka, upoznaje Hansa Mertensa (Max von Pufendorf), njemačkog časnika na podmornici, s ciljem prikupljanja podataka o prijevozu dizelskih motora najnovije proizvodnje u Japan. Iskorištavajući njihovu ljubavnu vezu, Ellen se uspije dokopati podataka slikanjem tajnih spisa u Mertensovom uredu. Unatoč tome što je izvršila zadatak, Ellen se iskreno zaljubila u Hansa i teško se miri s njegovim odlaskom. Nakon što Hans isplovi za Japan, Ellen preživi bombardiranje zahvaljujući liječniku Robertu, koji joj nudi bijeg u Englesku.